Dariusz Mikulski - Biography

Διευθυντής Ορχήστρας και ερμηνευτής Γαλλικού Κόρνου, έχει διατελέσει Γενικός και Καλλιτεχνικός Διευθυντής της Φιλαρμονικής Ορχήστρας Sudecka του Wałbrzych (2005-2010), Καθηγητής της Μουσικής Ακαδημίας του Łódź, Γενικός Διευθυντής του CONCORNO Kulturmanagement Berlin και Προσκεκλημένος Διευθυντής Ορχήστρας της Φιλαρμονικής Ορχήστρας της Ταϊλάνδης (Μπανγκόκ).  
Συνεργάζεται, τόσο ως σολίστ όσο και ως Διευθυντής Ορχήστρας, με πολλές ορχήστρες όπως οι Sinfonieorchester des Norddeutschen Rundfunks (NDR), Orchester der Deutschen Oper Berlin, Wiener Kammerorchester, Thailand Philharmonic Orchestra, Philharmonie der Nationen, Stuttgarter Kammerorchester, Φιλαρμονική Ορχήστρα του Poznań, Φιλαρμονική Ορχήστρα του Łódź, Polska Filharmonia Bałtycka, Φιλαρμονική Ορχήστρα του Irkuck, Φιλαρμονική Ορχήστρα του Opole, Berliner Symphoniker και άλλες.  
Στις ηχογραφήσεις του για το ραδιόφωνο και σε CD περιλαμβάνονται πολυάριθμα έργα για γαλλικό κόρνο, μουσική δωματίου και συμφωνική μουσική, καθώς και όπερα.  
Ο Dr. Mikulski ξεκίνησε τις σπουδές του στη Μουσική Ακαδημία του Łódź. Το 1994 σπούδασε Γαλλικό Κόρνο με καθηγητή τον Radovan Vlatković και Διεύθυνση Ορχήστρας υπό την καθοδήγηση του Thomas Ungar στη Musikhochschule Stuttgart και στο Universität Mozarteum του Ζάλτσμπουργκ.  
Όντας ένας από τους νεότερους καλλιτέχνες στην ιστορία του Πολωνικού Πολιτισμού, έχει τιμηθεί από το Πολωνικό Υπουργείο Πολιτισμού και Πολιτιστικής Κληρονομιάς με το Μετάλλιο “Gloria Artis” για την καλλιτεχνική του δράση (2008). Το 2011 έλαβε το “Ασημένιο Μετάλλιο του Δήμου του Βερολίνου”, για τη συμβολή του στον Πολιτισμό.  
Είναι ιδρυτής και Γενικός Διευθυντής της “CONCORNO Cultural Management Berlin”, μιας εταιρείας που ειδικεύεται στις διεθνείς συναυλίες και τη διαχείριση καλλιτεχνών.  
Τον Μάιο του 2015 ήταν Μουσικός Διευθυντής και Μαέστρος της παγκόσμιας πρεμιέρας της όπερας *Ελ Γκρέκο*, που συνέθεσε ο Γιώργος Χατζηνάσιος.